
Kakvo je značenje riječi “AJET”?


* 
* 
* 
* 
* 
* 
* 

 

Šta znači riječ „ajet“?
=======================

 

Šta znači riječ „ajet“?


Jezičko značenje:


U arapskom jeziku riječ ajet može imati nekoliko značenja:


1. Mu'džiza (nadnaravno djelo).  

Ovo značenje spominje se u 211. ajetu sure El-Bekare: „Upitaj sinove Israilove koliko smo im jasnih dokaza (nadnaravnih djela, min ajetin) dali!“  

2. Znak  

Allah Uzvišeni kaže: „Znak (inne ajete) njegove vlasti – reče im vjerovjesnik njihov – biće kovčeg koji će vam stići i koji će meleki nositi, u kome će biti smirenje za vas od Gospodara vašeg i ostatak onoga što su Musa i Harun ostavili.“ (El-Bekare, 248)  

3. Pouka  

Allah Uzvišeni kaže: „U Jusufu i braći njegovoj nalaze se pouke (ajatun) za sve koji se raspituju.“ (Jusuf, 7)  

4. Čudna stvar (čudo)  

Allah Uzvišeni kaže: „I sina Merjemina i majku njegovu smo čudom (ajeten) učinili.“ (El-Mu'minun, 50)  

5. Dokaz/argument  

Allah Uzvišeni kaže: „I jedan od dokaza Njegovih (ve min ajatihi) je stvaranje nebesa i Zemlje, i raznovrsnost jezika vaših i boja vaših; to su, zaista, pouke za one koji znaju.“ (Er-Rum, 22)  

6. Skupina/grupa  

Ajet u Allahovoj Knjizi označava skupinu slova.


U terminološkom smislu, ajet označava dio Kur'ana, koji je odvojen od onoga prije i onoga poslije, a kako kažu neki učenjaci, nazvan je tim imenom jer je znak istinitosti onoga ko ga donosi, kao i znak nemogućnosti da neko načini nešto slično njemu.


